|  |
| --- |
|  **VIEŠOJI ĮSTAIGA ELEKTRĖNŲ LIGONINĖ**Viešoji įstaiga. Taikos g. 8, LT-26115 ElektrėnaiTel. (8~528) 39 553, el. p. sekretore@eligon.lt Duomenys kaupiami ir saugomi juridinių asmenų registre, kodas 181383721 |

SKELBIMAS

**VšĮ Elektrėnų ligoninė, juridinio asmens kodas 181383721, Taikos g. 8, Elektrėnai skelbia konkursą**

**Anestezijos - reanimacijos ir intensyvios terapijos skyriaus** **ir operacinės** **vedėjo (-jos) pareigoms užimti**

**I. BENDROSIOS NUOSTATOS**

1. Viešosios įstaigos Elektrėnų ligoninės Anestezijos - reanimacijos ir intensyvios terapijos skyriaus ir operacinės vedėjo (toliau – ,,skyriaus vedėjas“) pareigybės paskirtis – organizuoti darbą, vidaus tvarkos laikymąsi bei vykdyti kontrolę.
2. Skyriaus vedėją į pareigas konkurso tvarka priima ir iš jų atleidžia viešosios įstaigos Elektrėnų ligoninės direktorius.
3. Skyriaus vedėjas savo veikloje vadovaujasi Lietuvos Respublikos įstatymais, Lietuvos Respublikos Vyriausybės ir steigėjo nutarimais, Sveikatos apsaugos ministerijos ir ligoninės direktoriaus įsakymais, kitais teisės aktais ir normatyviniais dokumentais bei šiais pareiginiais nuostatais.
4. Skyriaus vedėjas neturi teisės be darbdavio ar jo įgalioto asmens sutikimo pavesti atlikti savo darbą kitam asmeniui.
5. Skyriaus vedėjas tiesiogiai pavaldus ir atskaitingas direktoriaus pavaduotojui medicinai, pavaldus direktoriui.
6. Skyriaus vedėjui pavaldus visas skyriaus personalas.

**II. BENDRIEJI REIKALAVIMAI**

1. Aukštasis medicininis išsilavinimas.
2. Licencija verstis gydytojo anesteziologo-reanimatologo praktika.
3. Ne mažesnis kaip trijų metų darbo stažas pagal specialybę.
4. Mokėjimas bendrauti.
5. Vadybinio darbo patirtis.

**III. SPECIALIEJI REIKALAVIMAI**

1. Lietuvos Respublikos įstatymų, Lietuvos Respublikos Vyriausybės nutarimų, Sveikatos apsaugos ministerijos įsakymų bei kitų teisės aktų reglamentuojančių sveikatinimo veiklos planavimą ir vykdymą, darbo santykių organizavimą, išmanymas bei gebėjimas jais vadovautis.
2. Išmanyti e.sveikatos politikos, ekonomikos, teisės, vadybos, finansų, personalo valdymo, administravimo bei darbo santykių reguliavimo pagrindus ir gebėti taikyti šias žinias organizuojant ir planuojant sveikatinimo veiklą.
3. Žinoti e.sveikatos sistemos veikimo principus ir būti susipažinusiam su elektroniniais sveikatos duomenų tvarkymo technologiniais sprendimais, jų būdais ir jų plėtra.
4. Gebėti nustatyti rizikingas skyriaus veiklos sritis ir taikyti tinkamus krizių valdymo modelius.
5. Išmanyti antikorupcinės aplinkos formavimo principus.
6. Mokėtis naudotis šiuolaikinėmis technologijomis ir ryšio priemonėmis (dokumentų rengimo ir apdorojimo programomis, interneto naršykle (-ėmis), elektroninio pašto programa (-omis) ir kt..
7. Turėti vadybinių kompetencijų, kurios apima gebėjimą planuoti ir organizuoti pavaldžių darbuotojų veiklą, siekiant optimaliais sprendimais gerinti visos įstaigos ir kiekvieno darbuotojo darbo kokybę, atsižvelgiant į vadovaujamo skyriaus funkcijas ir veiklos specifiškumą, taip pat prižiūrėti ir kontroliuoti skyriaus darbą.

**IV. PAREIGOS IR UŽDAVINIAI**

1. Savalaikis ligonių ištyrimas ir gydymas pagal šiuolaikinius mokslo ir praktikos pasiekimus.
2. Pastovus sunkių ir su neaiškia diagnoze hospitalizuotų ligonių sekimas.
3. Skyriaus personalo tikslinis paskirstymas ir jo kvalifikacijos kėlimas.
4. Racionalus diagnostikos ir gydymo priemonių naudojimas bei naujos metodikos įdiegimas.
5. Konsultuoja pirminės sveikatos priežiūros įstaigos nukreiptus ligonius, sprendžia hospitalizacijos tikslingumą.
6. Sudaro skyriaus gydytojų darbo grafikus ir atsako už jų vykdymą, pildo darbo laiko apskaitos žiniaraščius, užtikrindamas sklandų skyriaus darbą kasmetinių atostogų, laikino nedarbingumo, kvalifikacijos kėlimo bei kitu darbuotojų neatvykimo į darbą laiku.
7. Vedėjas privalo:
	1. reguliariai, ne rečiau kaip kartą per savaitę, vizituoti skyriaus ligonius;
	2. konsultuoti gydytojus dėl diagnostikos ir gydymo metodų pasirinkimo;
	3. analizuoti skyriaus bei atskirų darbuotojų darbo pasiekimus ir trūkumus, pateikiant informaciją administracijai bei skyriaus personalui;
	4. konsultuoti pačiam ar skirti ordinatorių ligonių konsultacijai kituose skyriuose;
	5. bet kuriuo paros metu atvykti į skyrių, prašant gydytojui, jei telefonu ar kitokiu būdu nepavyksta išspręsti iškilusių problemų;
	6. operatyviai informuoti ligoninės direktorių ar jo pavaduotoją apie nelaimingus atsitikimus, staigius mirties atvejus, vidaus infekcijos protrūkius, konsiliumų sukvietimą, o taip pat apie med. personalo drausminius nusižengimus;
	7. savo parašu tvirtinti gydytojų pasirašytus med. dokumentus (ligos istorijas ir kt.);
	8. supažindinti skyriaus darbuotojus su aktualiais Lietuvos Respublikos institucijų teisės aktais, steigėjo dokumentais, įstaigos dokumentais, Ligoninės direktoriaus įsakymais raštais;
	9. kontroliuoti skyriaus personalo pareiginių nuostatų vykdymą;
	10. planuoti, koreguoti skyriaus išlaidas, kontroliuoti ir atsakyti už jų panaudojimą pagal paskirtį;
	11. atsakyti už skyriaus sanitarinę higieninę būklę, tinkamą patalpų eksploataciją, darbo saugumą;
	12. kontroliuoti medicininės dokumentacijos pildymą, jų kokybę, savalaikį atidavimą į statistikos skyrių;
	13. tvarkyti medicinos praktikos dokumentus teisės aktų nustatyta tvarka, paaiškinti medicinos praktikos aplinkybes Sveikatos apsaugos ministerijos, teisėsaugos institucijų prašymu;
	14. įgyvendinti skyriuje technines, teisines, organizacines ir medicinos priemones, skirtas nelaimingų atsitikimų darbe ir profesinių ligų prevencijai;
	15. spręsti skyriaus klausimus ir problemas pagal kompetenciją, organizuoti pasitarimus; dalyvauti skyrių vedėjų pasitarimuose, teikti informaciją administracijai apie skyriaus svarbius įvykius ir reikalus;
	16. garantuoti pacientų teises pagal galiojančius įstatymus;
	17. tvarkyti asmens duomenis teisės aktų nustatyta tvarka;
	18. saugoti konfidencialią informaciją;
	19. užtikrinti racionalų skyriaus resursų panaudojimą;
	20. dalyvauti atskirais direktoriaus įsakymais sudarytų komisijų darbe;
	21. tobulinti kvalifikaciją teisės aktų nustatyta tvarka;
	22. propaguoti sveiką gyvenseną, ligų profilaktikos ir sveikatos tausojimo bei ugdymo priemones;
	23. vykdyti vidaus tvarkos taisyklių, darbo tvarkos taisyklių, darbuotojų saugos ir sveikatos, priešgaisrinės saugos bei radiacinės saugos reikalavimus;
	24. vykdyti kitus direktoriaus pavaduotojo medicinai ir direktoriaus pavedimus pagal kompetenciją bei kitas pareigas teisės aktų nustatyta tvarka;
	25. teikti būtinąją medicinos pagalbą Lietuvos Respublikos teisės aktų nustatyta tvarka.

**IV. TEISĖS. ATSAKOMYBĖ**

1. Anestezijos-reanimacijos ir intensyvios terapijos skyriaus vedėjas atsako :
	1. už gydytojų darbo kontrolę;
	2. už skyriaus personalo pareigybinių normų vykdymą;
	3. už savo ir gydytojų diagnostiką, gydymo kokybę ir išeitis;
	4. už ligonių gydymo komplikacijas, mirtingumą ir jų analizę;
	5. už pavaldaus medicinos personalo kvalifikacijos kėlimą;
2. skyriaus vedėjas turi teisę:
	1. kartu su administracija spręsti skyriaus personalo tinkamumą pareigoms;
	2. spręsti skyriaus ligonių hospitalizacijos, išrašymo bei perkėlimo klausimus;
	3. tikrinti gydytojų tvarkomą dokumentaciją, keisti ar, pildyti diagnostikos ir gydymo paskyrimus, tikrinti gydytojų paskyrimų vykdymą;
	4. organizuoti skyriaus praktinius užsiėmimus, paskaitas, ligonių aptarimus, skyriaus darbo analizę;
	5. spręsti ligonių režimo, lankymo ir slaugos klausimus;
	6. teikti siūlymus ir paklausimus ligoninės administracijai, gydymo ir slaugos taryboms ir medicininės etikos komisijai;
	7. nesant skyriaus vedėjo, ar jo atostogų metu, už Anestezijos reanimacijos - intensyvios terapijos skyriaus ir operacinės darbą atsakingas yra direktoriaus įsakymu paskirtas pavaduojantis gydytojas;
	8. būti skatinamas direktoriaus pavaduotojo medicinai teikimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pretendentai privalo pateikti:**

* Motyvacinį laišką;
* Asmens tapatybę patvirtinantį dokumentą;
* Diplomą;
* Licenciją verstis gydytojo praktika;
* Gyvenimo aprašymą (nurodyti vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo privalumų sąrašą (nurodyti dalykines savybes));
* Pretendento anketą (forma patvirtinta LR Vyriausybės 2017-06-21 nutarimu Nr. 496, kaip priedas prie Konkursų valstybės ir savivaldybių įmonėse, iš valstybės ir savivaldybių ir Valstybinio socialinio draudimo fondo biudžetų bei iš kitų valstybės įsteigtų fondų lėšų finansuojamose valstybės ir savivaldybių įstaigose ir viešosiose įstaigose, kurių savininkė yra valstybė ir savivaldybė, organizavimo ir vykdymo tvarkos aprašo).
* papildomas kompetencijas patvirtinantys dokumentai\*.

 \*Pretendento papildomomis kompetencijomis laikoma:

kvalifikacijos tobulinimas ir (arba) mokslinės publikacijos sveikatos politikos, sveikatinimo veiklos strateginio planavimo, valdymo bei organizavimo, visuomenės sveikatos, sveikatos priežiūros reformos, sveikatos ekonomikos, vadybos, teisės, sveikatos mokymo ir ugdymo, socialinio darbo, informacinių technologijų, kitose su sveikatinimo veiklos organizavimu ir valdymu susijusiose srityse per paskutinius 5 metus (Pretendentai pateikia papildomos kvalifikacijos tobulinimą patvirtinančius pažymėjimus ar mokslinių publikacijų kopijas). Jei keli pretendentai surenka vienodą didžiausią balų skaičių, vertinami šių pretendentų gyvenimo aprašymuose nurodyti privalumai, papildomos kompetencijos atsižvelgiant į jų atitikimą ir suderinamumą VšĮ Elektrėnų ligoninės prioritetams. Pretendentų papildomos kompetencijos vertinamos skiriant už kiekvieną papildomą kompetenciją po papildomą balą.

**Dokumentų priėmimo terminas:** pretendentų dokumentai priimami 10 darbo dienų po konkurso paskelbimo. Pateikiant pretendentų dokumentus kilus pagrįstų abejonių dėl pretendento atitikties konkurso skelbime nustatytiems kvalifikaciniams reikalavimams ir dėl pateiktų dokumentų patikslinimo ar papildymo, terminas gali būti pratęstas 5 darbo dienas, jeigu pretendentai yra papildomai paklausiami dėl papildomų dokumentų pateikimo. Jeigu nė vienas pretendentas nepateikia dokumentų dalyvauti konkurse arba nė vienas pretendentas neatitinka konkurso skelbime nustatytų kvalifikacinių reikalavimų ir (ar) teigiamai atsako į bent vieną iš pretendento anketos 4–10 klausimų, terminas, per kurį priimami pretendentų dokumentai po konkurso paskelbimo, gali būti pratęstas iki 10 darbo dienų.

**Dokumentų pateikimo būdas**: el. būdu per Valstybės tarnybos departamento sistemą ([www.vtd.lt](http://www.vtd.lt))

**Pretendento atrankos būdas**: testas žodžiu (pokalbis).

Išsamesnės informacijos galite teirautis tel. (8-528) 39553, adresu Taikos g. 8, Elektrėnai.

VšĮ Elektrėnų ligoninės administracija